**Н А Р О Д Н О Ч И Т А Л И Щ Е „СВ. СВ. К И Р И Л И М Е Т О Д И Й – 1926**“-

**С. САТОВЧА, ОБЩИНА САТОВЧА , ОБЛ. БЛАГОЕВГРАДСКА**

 Г О Д И Ш Е Н О Т Ч Е Т – 2023 Г.

**1. 16.01.2023 г. – Среща на ръководството на читалището с активисти, доброволци и дарители. Обсъждане на проблеми и задачи. План програма за 2023 г**

**2. 16.01.2023 г. „Рисуваме зимата!“ - В библиотеката деца от първи клас на СУ „Св. св. Кирил и Методий“- Сатовча. Докато рисуват зимни картини библиотекарите им четоха разкази и приказки за зимата на Ран Босилек и Елин Пелин. Беше подредена изложба в библиотеката.**

**3. 20.01.2023 г. – Стартиране на кампанията „Читател на годината“. Основна цел: популяризиране четенето срад учащите се. С участието на учители от начален курс и ученици от 5-ти клас.**

**4. 13.02.2023 г. - СЕДМИЦА НА АПОСТОЛА НА СВОБОДАТА В БИБЛИОТЕКАТА – Традиционна изложба на издания, фотоси, документи и писма , по повод 150-годишнината от гибелта на Васил Левски. Малък рецитал на деца от 3-ти клас в библиотеката. Среща с осмокласници и тяхната учителка по Бел, г-жа Фикре Бакалова. Децата участвуваха в дискусията :Какво символизира за мен личността на Васил Левски“.**

**5. 20.02.2023 Стартиране на мартенски работилници 20-28. 03.2023 г. С участието на деца от начален курс, библиотекарите организираха творческа среда за работа и четене, за традиционно изработване на мартеници, красиви картички и рисунки в продължение на цялата седмица. Изложба на мартеници и творчески изделия от работилниците в библиотеката.**

**6. 01.03.2023 г. – Ден на самодееца – Традиционна среща на самодейци в читалището. Беше изнесен импровизиран концерт.**

**7. 02.03.2023 г. – Изложба в библиотеката на издания, фотоси, документи, посветена на 145- годишнината от освобождението на България от турско робство. Тържество, по-случай Националният празник и годишнината на площада пред читалището.**

**8. 08.03.2023 г. „Вечната и святата“ – рецитал за жените от пенсионерския клуб в библиотеката с участието на деца от 4 клас и техните учителки. Изложба на издания и рисунки, посветени на празника.**

**9. 20.03.2023 г. Изложба на детски рисунки в библиотеката на тема „Китна пролет е дошла!“, нарисувани от деца от начален курс на СУ- Сатовча.**

 **01-09 април – СЕДМИЦА НА ДЕТСКАТА КНИГА И ИЗКУСТВАТА ЗА ДЕЦА, НАЦИОНАЛНА КАМПАНИЯ „МАРАТОН НА ЧЕТЕНЕТО“.**

**10. 05.04.2023 г. – Първокласници за първи път в библиотеката. Заедно с учителките си г-жа Нели Узунова и г-жа Азизе Арнауд в библиотеката гостуваха децата от първи клас на СУ – Сатовча. Библиотекарите ги запознаха с най-важните правила и задължения на читателя, като те разказаха как се учат да пазят книжките и как създават своя малка библиотека в клас. Мероприятието продължи с гатанки и игра на думи. Накрая всяко дете получи безплатен читателски картон , както и книжка от библиотеката.**

**11. 07.04.2023 г. „Часът на библиотеката“ – с участието на деца от 6-ти клас на СУ“Св.св. Кирил и Методий- Сатовча, заедно с учителката им г-жа Фикрие Бакалова. Децата слушаха за книгите – за възможностите, за целите, за възпитанието – един учебен час,полезен и интересен. Децата се запознаха с някои местни творци и бяха впечатлени от интересните истории и легенди за родния край.**

**12. 12.04.2023 г. – Работилница за шарени яйца. В навечерието на Великден, в библиотеката бе организирана поредната работилница за шарени яйца. Участвуваха деца от 7-12 години и вложиха творчески усет и красота в боядисването и изрисуването на яйцата. Беше подредена изложба на рисувани яйца в библиотеката.**

**13. 13.04.2023 г. – „С любов към книгата“ среща в библиотеката на деца от начален курс- щафетно четене и игра“Отгатни заглавието на книгата“, организирани от библиотекарите провокираха желанието на децата да се включат и да оползотворят времето си в библиотеката.**

**14. 27.04.2023 г. - Клуб „Родолюбие“ – Народните песни нависоко и хората на нашия край“ – среща- беседа, организирана от читалището, на участниците в клуба със самодейката Снежана Джалова. За пеенето нависоко, неговата история, както и много песни слушаха участниците в срещата.**

**15. .01.05.2023 г. – Концертно участие на детските танцови формации и солисти- самодейци в Празник на с. Кочан.**

**16. 06.05.2023 г. – „ЗАВРЪЩАНЕ“ –Гергьовден – празник на община Сатовча.**

**Голям концерт, с участието на всички самодейни групи от общината, региона и гостуващи.**

**Празникът е с над двайсетгодишна традиция.**

 **08-11.05.2023 г. – НАЦИОНАЛНА БИБИЛИОТЕЧНА СЕДМИЦА**

* **Деца от 4-та група на ДГ – Сатовча посетиха библиотеката и читалището и се запознаха с кратката му история. Библиотекарите им предложиха беседата „Книгата – прозорец към света“. Децата разказаха за любимите си приказки и получиха малки символични награди.**
* **Ученици от 7-ми клас, заедно с учителката им, г-жа Маруся Ушева проведоха занимание“Българските класици в литературата“. Подготвена от библиотекарите импровизирана игра, допринесе за научаване на интересни факти от творчеството и живота на Иван Вазов, Христо Ботев, Йордан Йовков, Елин Пелин, Димитър Талев и др.**

**17. 21.05.2023г. - Концерт на женската група за пеене нависоко при НЧ “Св.св. Кирил и Методий-1926 г. – носител на Хердерова награда,вписани в националната листа „Живи човешки съкровища“ и със заслужено място в Представителния списък на ЮНЕСКО за елементите на нематериалното културно наследство на човечеството, в гр. Хаджидимово, обл. Благоевградска.**

**18. 23.05.2023 г. – „Напред, науката е слънце“ – По-случай денят на славянската писменост и култура в библиотеката се проведе среща-беседа, посветена на първата учителка в Датовча – Константина Михайлова Сачева – първата, поела на плещите си тежкия и отговорен товар на първи народен учител. Участниците чуха кратка биография на учителката, както и разказа на сатовчанския краевед Иван Попов „От Прилеп до Сатовча“.**

 **19. 31.05.2023 г. – „Тоз, който падне в бой за свобода, той не умира“ – Денят на Ботев и загиналите за свободата на България бе отбелязан с тържествен рецитал и есе за героите на Сатовча, прочетено от ученичката Теодора Коемджиева. С участието на клуб “Родолюбие“.**

**20. 01.06.2023 г. – Творческа работилница за най-малките – Ден на детето. Деца от 4-9 години творяха в библиотеката, рисуваха лятото, изработваха цветя от хартия, слушаха приказки. Изложба на рисунки на тема „Моето лято“.**

 **ЮЛИ – АВГУСТ, 2023 Г. ПОЛЕЗНО И ЗАБАВНО ЛЯТО В БИБЛИОТЕКАТА**

 **В библиотеката бяха провеждани ежедневни занимания на подрастващи с основна цел: насочването им към четенето и книгите, като на децата бяха предложени и игри, рисуване, нареждане на пъзели и др. в това число:**

* **Среща с г-жа Гергана Дачева-Шахт – внучка на първата учителка в Сатовча – Константина Сачева. Г-жа Шахт остана впечатлена от работата в библиотеката и направи парично дарение, с което се закупиха книги за библиотеката.**
* **Среща с г-жа Десислава Радева, с която разговаряхме за пеенето нависоко и за световното признание, за успехите и проблемите в читалището.**

**21. 22.07.2023 г. – Участие на детските самодейни танцови формации и солисти-самодейци в събора – с. Ваклиново.**

**22. 30 август – 3 септември – Участие на Група за пеене нависоко при НЧ “Св.св. Кирил и Методий -1926“ в ХХ Черноморски събор“Еврофолк 2023“ – Царево-Китен. На този събор бе записан и издаден поредния аудиодиск на групата.**

**23. 11.09.2023 г.- „Готови за учебната година“ – среща с потребители на библиотеката от различни възрасти. Беседа на тема- „ Библиотеката място за учене и информиране цял живот“. Участниците получиха възможност да разгледат новите книги в библиотеката .**

**24. 25.10.2023 г. – „Значимите времена и хора на Сатовча“ – среща с четвъртокласници, заедно с техните учителки – Сузана и Аксиния Влайкови, инициирали много родолюбиви инициативи, включително в библиотеката. Заниманието беше посветено на героите на нашия край, дали живота си за свободата, на будителите на Сатовча, оставили значима следа във времето.**

**25. 30.10.2023 г. – Денят, който бележи 111 години от епичната битка на вр. „Костадин /дн. Майоров гроб“/. С изложба на фотоси , документи и статии в библиотеката и поднасяне на цветя, заедно с доброволци към библиотеката и самодейци от читалището на паметника на Майор Топалов и загиналите в борбата за освобождението на нашия край от турско робство.**

**26. 02.11.2023 г. – Часът на библиотеката – второкласници, заедно с учителките им – г-жа Нели Узунова и г-жа Азизе Арнауд. Будителите на нашето време, патриотичното възпитание в семейството и мисията на книгите – това бяха темите за обсъждане в традиционния час в библиотеката. Децата задаваха въпроси, които ги интересуват, а библиотекарите отново им предложиха интересни образователни игри. Деца, учители, библиотекари поднесоха почитта си, както и цветя пред паметника на Майор Топалов, с идеята паметта за загиналите да не е само в един ден.**

**27. 16- 21.12.2023 г. Творчески коледно новогодишни работилници в библиотеката, с участието на сборни групи деца, които сами инициират работилниците. И тази година децата изработиха сами украси, картички, сурвачки от автентични естествени материали,част от които бяха предоставени за благотворителност. Изложба на сурвачки и сувенири.**

 **Изготвил: Анна Начева**

 **ПРЕДСЕДАТЕЛ ЧН :**

 **БИСЕР УШЕВ**